**Konfliktuskezelés**

A projekt megvalósítója: Fejér Megyei Gárdonyi Géza Általános Iskola és Speciális Szakiskola

 Címe: Mór, Vértes utca 67.

Projekttevékenység megnevezése: Konfliktuskezelés

Projekttevékenység időpontja: 2013. szept.

 2014. szeptember 29.

 2015. január 13.

Projekttevékenység helyszíne: Iskolánk aulája, könyvtára

Projekttevékenység felelősei: Hanzli Lászlóné

 Mikéné Sinkovicz Mária

 Varga Julianna

 **Projekttevékenység bemutatása**

Projekt célcsoportjának létszáma: 54 fő

Szakmai megvalósítók létszáma: 3 fő

* Matusek Zsuzsanna – szociálpedagógus, család konzulens, gyermekjogi képviselő
* Reményi Tamás – gyógypedagógus, szenzoros integrációs terapeuta, egyetemi oktató
* Kropfné Knipp Mária – gyakorló pedagógus, szaktanácsadó, pedagógiai szakértő

A projekt keretében tanulóink részére három előadást/foglalkozást szerveztünk, melyek megvalósítását minden kollégánk támogatta.

A szakmai megvalósítók felkérésénél fokozott figyelmet fordítottunk tanulóink speciális igényeinek maximális figyelembevételére.

Az előadók közvetlen, megnyerő stílusa, a témából és gyermekeink sajátos nevelési igényeiből való alapos felkészültsége, nagymértékben hozzájárult az eredményes közös munkához.

A tanulók három csoportra bontása lehetővé tette a korosztályra leginkább jellemző problémák felvetését, azok megértésének, megoldásának mindenki számára érthető módon történő feldolgozását.

Mindegyik előadó az interaktív módszert választotta. A gyerekek aktív közreműködése a szituációs játékokban, beszélgetésekben, még érdekesebbé, átélhetőbbé, elképzelhetőbbé tette a konfliktust okozó helyzeteket. Közösen keresték azok feloldásának lehetőségeit, gondolták végig a lehetséges megoldásokat.

Nagyon fontos, hogy ezeket a technikákat megtanították, tudatosították tanulóinkban, hisz ők „másságuk” miatt fokozottan ki vannak téve kisebb-nagyobb konfliktus helyzeteknek.

A szituációs játékokban kipróbálhatták a kommunikáció fontosságát a helyzet pontos megértése, megbeszélése, megoldása során. A közös játék élménye mellett az elméletben

tanult módszereket alkalmazhatták a nehéz helyzetek feloldásában, megbeszélésében.

Prevenciós célunk is megvalósult, hisz így már egy kicsit felkészülhettek az élet produkálta nehézségek értelmezésére, megoldására.

A helyes kezelési módokat mindig megerősítettük, dicsértük, ezáltal a pozitív mintákat még erősítettük.

A TÁMOP 3.1.4. pályázat nélkül nem tudtunk volna ilyen elismert, kiváló szakmai előadókat

elhívni iskolánkba. Ezek az alkalmak nagy élményt jelentettek mindannyiunk számára, s az ezeken keresztül szerzett elméleti tudást reméljük a mindennapokban is hasznosítani tudjuk.

Ez a projekttevékenység az utolsó, 2015. január 13-i előadással befejeződött, megvalósult.

Jelen beszámolóhoz kapcsolódnak: a jelenléti ívek, a fénykép dokumentáció és a tanulók rajzai.

Mór, 2015. január 14.

 Mikéné Sinkovicz Mária